МЕСЕЧНО ИСТРАЖИВАЊЕ О РЕАЛИЗАЦИЈИ ПРОИЗВОДЊЕ ПРАВНИХ ЛИЦА У ПОЉОПРИВРЕДИ

1. ПРАВНИ ОСНОВ ИСТРАЖИВАЊА

Закон о званичној статистици („Сл. гласник РС“, бр. 104/2009)

Програм званичне статистике у периоду од 2011. до 2015. године („Сл. гласник РС“, бр. 23/2011)

2. МЕТОДОЛОШКЕ ОСНОВЕ

2.1. Циљ и садржај статистичког истраживања

Циљ истраживања је да се обезбеде подаци о продаји пољопривредних производа правних лица у пољопривреди израженим у количини и вредности. У ту сврху овим истраживањем прикупљају се подаци за пољопривредне производе, односно за групе производа према територији на којој је извршена продаја а то су: 1) количина пољопривредних производа продатих у току извештајног месеца, 2) вредност пољопривредних производапродатих у току извештајног месеца 3) просечна вредност по јединици мере пољопривредних производа продатих у току извештајног месеца.

Подаци који се добијају овим истраживањем могу да се користе: 1) за приказивање обима и структуре робне производње у пољопривреди, 2) за обрачун и праћењекретања цена приозвођача пољопривредних производа, 3) за израчунавањевредности пољопривреде у сектору националних рачуна, и за друге анализе које се односе на производњу и промет пољопривредних производа правних лица.

Податке користе институције које проучавају економски положај пољопривреде, организацију тржишта и кретање цена пољопривредних производа.

2.2 Извештајне јединице (јединице посматрања)

Јединице посматрања за Месечни извештај о продаји пољопривредних производа су привредна друштва, земљорадничке задруге свих облика својине,огранци који се баве продајом пољопривредних производа сопствене производње, у циљу даље дораде или прераде истих.

То су следеће организације:

привредна друштва из области пољопривреде,

земљорадничке задруге које послују средствима у друштвеној, приватној, задружној и мешовитој својини,

као и огранци у саставу индустријских,угоститељских и других привредних субјеката који се баве пољопривредном производњом

2.3 Обухват истраживања

Истраживањем су обухваћени сва правна лица, привредна друштва из области пољопривреде као и земљорадничке задруге које послују средствима у друштвеној, приватној, задружној и мешовитој својини

Адресар извештајних јединица за ово истраживање формира се на основу:

Статистичког пословног регистра (регистар привредних друштава и предузетника).

Других административних извора (Агенција за привредне регистре, Министарство за пољопривреду и др.)

2.4 Метод, време и извори за прикупљање података

Истраживање се спроводи извештајним методом. Свака извештајна јединица треба да на образцу ТРГ-33 на основу расположиве документације упише количине и вредности, и да обрачуна и упише просечну вредност по јединици мере продатих пољопривредних производа. Извештајне јединице дају податке за све своје пословне јединице на територији републике односно покрајине на којој се налази њено седиште. Извештајне јединице које врше продају пољопривредних производа на подручју више општина попуњавају онолико образаца ТРГ-33 у колико је општина вршила продају у извештајном месецу. Истраживање се спроводи у месечној периодици.

Извор за састављање извештаја су књиговодствена и друга документација којом располажу привредна друштва, задруге и др. организације које састављају извештаје.

Извештајне јединице, према територији регистрације, попуњене обрасце достављају РЗС и Сектору за статистику АП Војводине једном месечно. Рок за доставу је до 05. у месецу за претходни месец.

2.5 Обавеза заштите индивидуалних података

Обавеза заштите индивидуалних података темељи се на члану 3. одредбе о заштити давалаца података и члановима 44., 45., 46., 47., 48. и 49. одредбе о поверљивости Закона о званичној статистици („Сл. Гласник РС“, бр. 104/2009).

2.6 Дефиниције

Као продаја пољопривредних производа привредних друштава и земљорадничких задруга подразумева се продаја, односно испорука пољопривредних производа који потичу из сопствене производње, односно из производње која је остварена на земљишту и средствима која користе привредна друштва, земљорадничке задруге и друга правна лица.

**Под вредношћу продаје** пољопривредних производа од привредних друштава и зем. задруга подразумева се вредност испоручених производа обрачунат по продајним ценама призвођача тј. у текућим ценама.

Вредност интерне реализације обрачунава се према продајним ценама које произвођачке организације воде у свом књиговодству. У вредност продаје не обухвата се вредност амбалаже која се враћа, транспортни трошкови од утоварне до истоварне станице и остали трошкови од момента утовара (трошкови чувања и усладиштења, рабат остале повластице које продавац одобрава купцу).

Вредност продаје **не садржи ПДВ надокнаду**.

**Просечне продајне цене** пољопривредних производа израчунате су на основу података о количинама и вредностима продатих пољопривредних производа. Из просечних продајних цена искључени су транспортни и остали трошкови који настају у промету пољопривредних производа, као и рабат и остале повластице које произвођачи одобравају купцима.

Премије које остварују пољопривредни произвођачина име испоручених пољопривредних производа нису укључене у просечне цене.

2.7. Ниво репрезентативности

одаци који су добијени овим истраживањемрепрезентативни су на нивоу за Републику Србију, регионе, области и општине.

2.8.Усаглашеност са међународним препорукама, стандардима и праксом

Прикупљања података у Месечном истраживању о реализацији производње правних лица у пољопривреди, по групама производа и производима јеу складу са међународним препорукама, стандардима и праксом.

3. ОРГАНИЗАЦИЈА ИСТРАЖИВАЊА

3.1 Органи за спровођење истраживања

У припремама и спровођењу истраживања учествују Републички завод за статистику Србије – Одељење пољопривреде и шумарства, Сектор статистике за подручну јединицу за Аутономну Покрајину Војводину, Завод за информатику и статистику, Београд, сва подручна одељења Републичког завода за статистику.

Републички завод за статистику Србије израђује методологију и инструменте за спровођење истраживања; обрађује податке и објављује резултате истраживања; саставља упутства за организацију и спровођење истраживања; штампа обрасце и упутства за састављање извештаја, кодексе и друге материјале неопходне за спровођење истраживања; доставља обрасце извештајним јединицама преко подручних одељења; стара се о благовременом спровођењу истраживања; врши контролу обухвата, контролу тачности и потпуности података у извештају, врши логичку контролу и корекцију података. Подручна одељења Републичког завода за статистику и Завод за информатику и статистику Града Београда ажурирају адресаре, достављају упитнике извештајним јединицама, пружају помоћ извештајним јединицама код састављања извештаја, прикупљају извештаје, контролишу потпуност обухвата извештајних јединица, потпуност и исправност података у извештају, врше унос.

3.2 Обавезност давања података

Обавеза давања података темељи се на члану 26. а казнене одредбе за одбијање давања или давање непотпуних и нетачних података на члану 52. Закона о званичној статистици („Сл. Гласник РС“, бр. 104/2009).

3.3 Роковник основних фаза истраживања

Рок да извештајна јединица достави попуњен упитник ТРГ-33 надлежном статистичком органу је 05. у месецу за претходни месец.

Статистичка подручна одељења и Градски завод за статистику Београд, до 20. у месецу, достављају логички и рачунски контролисан статистички материјал, за претходни месец, Одељењу за пољопривреду и шумарство у РЗС.

Рок за израду првих резултата је последњи радни дан по истеку референтног месеца.

4. ИНСТРУМЕНТИ ИСТРАЖИВАЊА

4.1 Упитник и упутство за попуњавање упитника

При спровођењу месечног истраживања o реализацији производње правних лица користи се образац Месечни извештај о реализацији производње правних лица у пољопривреди (ТРГ-33).

Образац са упутством за попуњавање је доступан на сајту Републичког завода за статистику [www.stat.gov.rs](http://www.stat.gov.rs/).

4.2 Списак публикација у којима се објављују методологија и   
резултати истраживања

Резултати истраживања, са методолошким напоменама, објављују се месечно у следећим публикацијама:

Саопштење ПМ12 – Продаја и откуп производа пољопривреде, шумарства и рибарства у Републици Србији.

Месечни статистички билтен.

Статистички годишњак Републике Србије годишња периодика.

Општине у Србији годишња периодика.

Интернет презентација РЗС (www.stat.gov.rs)

Публикације су доступне на сајту Републичког завода за статистику [www.stat.gov.rs](http://www.stat.gov.rs).

Контакт особа – Бобан Јовановић, локал 240